**Sengetøy og tekstilarar**

1. **Hensikt og omfang**

Hindre overføring av smittestoff frå ureint tøy til brukarar, omgjevnader og personalet som handterer tøyet.

1. **Ansvar**

Leiar er ansvarleg for at prosedyren er gjort kjend og blir følgt

Tilsette har ansvar for å holde seg fagleg oppdatert og være kjend med prosedyren

1. Framgangsmåte

# Metodar for reingjering og desinfeksjon av tekstilar

* Varmedesinfeksjon av tekstilar bør nyttast når mogleg. Anbefalt vask ved 85 °C i minimum 10 minutt. Leverandør må dokumentere reingjeringsprosessen i den enkelte maskin
* Kjemotermisk desinfeksjon er ein kombinasjon av temperatur, tid og kjemiske desinfeksjonsmiddel,og bør nyttast til vask av tekstilar forureina med sporedannande bakteriar som til dømes *Clostridioides difficile*
* Fleire forhold vil påverkar effekten av reingjeringsprosessen
  + Tid og temperatur
  + Mekanisk bearbeiding
  + Kjemikaliar som reingjeringsmiddel~~)~~ og desinfeksjonsmiddel.
  + Kvalitet på vatnet (pH-nivå og hardhet på vatnet)
  + Krav til skyljing
  + Volum av tekstilar i maskina
  + Grad av forureining med organiske materiale på tekstila før reingjering
  + Type maskin

# Ulike typar tekstilar i helsetenesta

## Institusjonstekstilar

* Reingjerast ved varmedesinfeksjon med 85°C i 10 minuttar. Til dømes sengekle, handdukar, dyner og puter

## Private kle

* Reingjerast på høgast mogleg temperatur som er angitt for gjeldande tekstilar
* Maskina må ikkje fyllast for full
* Det er ikkje anbefalt å vaske kle frå fleire bebuarar i same maskin. Ein kan vurdere å vaske kle som ikkje er synleg tilsølt med kroppsvæske i same maskin.
* Smittetøy og kle rikeleg tilsølt med kroppsvæske skal vaskast i eige maskin
* Etter reingjering av forureina tekstilar tilrådast det å køyre tom maskin i etterkant på høgast mogleg temperatur for å førebygge biofilm i maskina

## Reinhaldstekstilar

* Klutar og moppar sorterast i kvar sine plastposar på reingjeringstralla
* Det bør etablerast separate areal for reinhald/desinfeksjon og oppbevaring av desse, skilt frå pasientnære tekstilar
* Reine fuktige moppar og klutar kan oppbevarast på kjøl (temp 4°C) etter vask. Dokumenter kontroll av temperatur
* Fuktige moppar og klutar skal ikkje brukas etter å ha vore i romtemperatur i meir enn 4 timar
* Fuktige moppar og klutar bør ikkje oppbevarast i kjøleskap meir enn 12-24 timar
* Alternativt kan moppar og klutar hengast opp til tørk etter vask

## Tekstilar i miljøet

* Tekstilar i miljøet omfattar gardiner, tekstilar i møbler og liknande
* Smitte frå gardiner til miljøet skjer oftast ved fysisk berøring med forureina gardiner og manglande etterleving av handhygiene. Ved god etterleving av basale rutinar inneber gardiner liten smitterisiko. Vask av gardiner bør inngå i plan for periodisk reinhald
* Møbler bør ha trekk som er vaskbart
* Rutinar for reingjering/desinfeksjon av trekk på møblar må avklarast ved innkjøp

# Handtering av tekstilar

## Transport og lagring av reine tekstilar

* Handhygiene bør utførast før all kontakt med reine tekstilar
* Reine tekstilar skal lagrast slik at dei ikkje blir forureina under lagring.
  + Tekstilar skal lagrast over golvhøgde for å unngå forureining med støv
  + Tekstilar som er tatt ut frå reine lager skal ikkje leggast tilbake i lageret
  + Dersom tekstilar unntaksvis lagrast på pasientrom bør dette skje i lukka skap
* Reine private klede skal ikkje oppbevarast på lager med institusjonstøy
* Ved transport av reine tekstilar bør traller og liknande vere tildekka med reint, vasstett trekk
* Transport av reine tekstilar bør fortrinnsvis skje separat frå forureina tekstilar
* Lager og utstyr for transport (traller og liknande) for reine tekstilar må reingjerast jamleg

Handtering av ureint tøy

* Tilsette bør nytte personleg beskyttelsesutstyr (frakk/plastforkle og hanskar) i kontakt med ureint tøy
* Ureint tøy sorterast i reine sekker så nær brukarstaden som mogleg, eventuelt emballer i plastposar og sorter i skittentøysekkar på skyllerom
* Fuktige, gjennomtrekken tekstilar skal emballerast i plast
* Lukk skittentøysekker for transport når dei er 1/3 fulle
* Tøy frå bebuarar som er forureina med store mengder kroppsvæsker skal handterast som smittetøy
  + Legg skittentøy i spesielt merka sekk for smittetøy (for eksempel gul), avhengig av vaskeriets rutinar for handtering og vask av skittentøy
  + Om posen er blitt synleg forureina på yttersida, skal en ny pose trekkast utanpå

1. **Referanser**

[Folkehelseinstittuet. Nasjonal veileder for basale smittevernrutiner. Sengetøy og tekstilar](https://www.fhi.no/nettpub/nasjonal-veileder-for-basale-smittevernrutiner/alle-kapitler/sengetoy-og-tekstiler/?term=&h=1)

[Bransjestandard. Smittevern for vaskerier som behandler tekstilar til helseinstitusjoner](https://vaskeritilsynet.no/wp-content/uploads/2021/12/Smittevern-for-vaskerier-som-behandler-tekstiler-til-helseinstitusjoner-2021.pdf)